
Text rozhodnutia
Súd: Krajský súd Bratislava Spisová značka: 1S/59/2012 Identifikačné číslo súdneho spisu: 1012200413 Dátum vydania rozhodnutia: 10. 05. 2012 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2012:1012200413.1 Uznesenie Krajský súd v Bratislave v právnej veci žalobcu: JPF s.r.o., Košická 37, Bratislava proti žalovanému: Finančné riaditeľstvo SR, Vazovova 2, Bratislava o návrhu na odklad vykonateľnosti, takto r o z h o d o l : Krajský súd v Bratislave odkladá vykonateľnosť rozhodnutia žalovaného č. I/222/15964-84164/2011/991050-r zo dňa 12.12.2011 v spojení s prvostupňovým rozhodnutím - dodatočný platobný výmer č.k. 601/230/58244/11/Red zo dňa 10.5.2011 až do právoplatného rozhodnutia súdu vo veci samej. o d ô v o d n e n i e : Žalobca sa žalobou doručenou tunajšiemu súdu dňa 2.3.2012 domáhal preskúmania zákonnosti rozhodnutia žalovaného č. I/222/15964-84164/2011/991050-r zo dňa 12.12.2011 v spojení s prvostupňovým rozhodnutím - dodatočný platobný výmer č.k. 601/230/58244/11/Red zo dňa 10.5.2011. Podaním zo dňa 2.3.2012 žalobca zároveň požiadal súd o odklad vykonateľnosti uvedeného rozhodnutia žalovaného. Ako dôvod tejto žiadosti uviedol, že vzhľadom na výšku nepriznaného nadmerného odpočtu dane (701.010,59 €) sa neúmerne negatívne zasahuje do majetkových práv žalobcu, v dôsledku čoho hrozí žalobcovi závažná majetková ujma. Podľa § 250c veta druhá OSP, na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd v súlade s citovaným zákonným ustanovením rozhodol o žiadosti žalobcu spôsobom uvedeným vo výroku tohto uznesenia. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1012200413.1 (dáta aktuálne k 2. 11. 2026). Záväzné je znenie zverejnené súdom.




